Document:
Предметот `Дипломска работа` може да се запише во било кој зимски или летен семестар кога студентот нема повеќе останати предмети.

Студентот се договара со менторот (било кој професор) за темата и комисијата на дипломската работа.

Дипломската работа се пријавува со освоени 228 кредити (38 регуларни предмети) за 4 годишни студии, или 168 кредити (28 регуларни предмети) за 3 годишни студии. Студентите на 2 годишни студии немаат дипломска работа.

Урнек (шаблон) за дипломски трудови е достапен [овде](https://finkiukim-my.sharepoint.com/:w:/g/personal/webadmin_finki_ukim_mk/EaM9IQhOsyNElVIWeB-5PKoB8CVcaNCtEfzXIwnN_kinMA?e=HlauWu).

Се закажува одбрана на дипломската работа доколку:
- сите задолжителни предмети се положени
- сите оцени и пријави се внесени
- праксата е одобрена и внесена
- се освоени мин. 234 кредити (за 4 годишни студии), или мин. 174 (за 3 годишни студии)

Рокот за одбрана на дипломската работа зависи од последно запишаниот семестар, а не од семестарот во кој е запишан предметот Дипломска работа. Доколку е последно запишан зимски семестар, рокот за одбрана е до 20.05 следната година, додека за летен семестар е до 20.12 тековната година.

Дозволено е запишување и освојување на повеќе од потребниот минимум за кредити. Во уверението за дипломирање, дозволено е да се отстранат дополнителните предмети преку поднесување на молба. Прикажаниот просек и кредити ќе произлегува само од предметите кои преостануваат, но бројот на кредити мора да биде запазен.

Question: dali spored novite pravila mora site ocenki da ni se vneseni (39 predmeti) za da prijavime diplomska?
Answer: Дипломската работа се пријавува со освоени 228 кредити (38 регуларни предмети) за 4 годишни студии, или 168 кредити (28 регуларни предмети) за 3 годишни студии.